अरविंद केजरीवाल की आशुतोष और आशीष से बहुत पहले बढ़ने लगी थीं दूरियां!  
मुख्यमंत्री केजरीवाल की ट्विटर टाइमलाइन पर झलकती है बढ़ती दूरी
केजरीवाल ने दो माह में आशुतोष के सिर्फ दो,आशीष के तीन ट्वीट किए रीट्वीट
सिसोदिया सहित अपनी पार्टी के सदस्यों के 102 ट्वीट को रीट्वीट किया
‘आप’ के सूत्रों ने बताया कि केजरीवाल और बागी नेता कुमार विश्वास के बीच का तनाव भी उस वक्त सामने आया था जब मुख्यमंत्री ने उनके ट्वीट को रीट्वीट करना बंद कर दिया था. माना जाता है कि आशुतोष और आशीष ने 15 अगस्त को पार्टी से इस्तीफा दिया. लेकिन आशीष ने इस हफ्ते की शुरुआत में पार्टी छोड़ने का ऐलान किया. केजरीवाल ने अब तक दोनों का इस्तीफा स्वीकार नहीं किया है. बीते 15 अगस्त को आशुतोष ने जब ट्वीट करके पार्टी छोड़ने का ऐलान किया था तो केजरीवाल ने जवाब दिया था, ‘‘हम आपका इस्तीफा कैसे स्वीकार कर सकते हैं, सर? ना, इस जनम में तो नहीं. हम सब आपसे प्यार करते हैं.’’
(इनपुट भाषा से)